CELEX: 21996D0514(05)
Language: da
Date: 1995-10-26 00:00:00
Title: Afgørelse nr. 2/95 truffet af Den Blandede Kommission EF-EFTA af 26. oktober 1995 om ændring af bilag I til konventionen om en forenkling af formaliteterne i samhandelen

Avis juridique important

|

21996D0514(05)

Afgørelse nr. 2/95 truffet af Den Blandede Kommission EF-EFTA af 26. oktober 1995 om ændring af bilag I til konventionen om en forenkling af formaliteterne i samhandelen  

EF-Tidende nr. L 117 af 14/05/1996 s. 0018 - 0018

AFGØRELSE Nr. 2/95 TRUFFET AF DEN BLANDEDE KOMMISSION EF-EFTA af 26. oktober 1995 om ændring af bilag I til konventionen om en forenkling af formaliteterne i samhandelen (96/310/EF) DEN BLANDEDE KOMMISSION HAR -under henvisning til konventionen af 20. maj 1987 om en forenkling af formaliteterne i samhandelen (1), særlig artikel 11, stk. 3, ogud fra følgende betragtninger:Bilag I til konventionen indeholder modeller til formularerne til det administrative enhedsdokument; ændringer i fællesskabsbestemmelserne (2) fjerner muligheden for at indføje nationale statistiske underopdelinger efter den kombinerede nomenklatur; i disse bestemmelser fastsættes endvidere anvendelse af Taric-tillægskoder med fire skrifttegn; oplysningerne, der er angivet i anden underrubrik i rubrik 33 på det administrative enhedsdokument, skal derfor nedskæres til to skrifttegn, medens de oplysninger, der er angivet i den tredje underrubrik i denne rubrik, nedskæres til fire skrifttegn; det er vigtigt at bibeholde en gennemført harmonisering af de formularer, der anvendes af de forskellige kontraherende parter; disse bestemmelser træder i kraft den 1. januar 1996; dette bilag bør derfor ændres -TRUFFET FØLGENDE AFGØRELSE:Artikel 1 I tillæg 1, 2, 3 og 4 til konventionens bilag I flyttes adskillelsen mellem den anden og den tredje underrubrik i rubrik 33 på formularerne en tiendedel tomme (2,54 mm) til venstre.Artikel 2 Den nye model kan benyttes inden datoen for denne afgørelses ikrafttræden.De formularer, der blev benyttet inden denne dato, kan fortsat benyttes, indtil beholdningen heraf er opbrugt, dog senest indtil den 30. juni 1997.Artikel 3 Denne afgørelse træder i kraft den 1. januar 1996.Udstedt i Interlaken, den 26. oktober 1995.På Kommissionens vegneR. DIETRICHFormand(1) EFT nr. L 134 af 22. 5. 1987, s. 2.(2) Rådets forordning (EØF) nr. 1969/93 (EFT nr. L 180 af 23. 7. 1993, s. 9).